钦定古今图书集成/明伦汇编/氏族典/第472卷 > 蔡翛
## 钦定古今图书集成/明伦汇编/氏族典/第472卷 > 蔡翛

按《宋史蔡京传》：“京子翛，初以恩泽为亲卫郎、秘书丞，
至保和殿学士。宣和中，拜礼部尚书。钦宗立，俾知京
兆府。攸假徽宗旨，请翛守镇江，改资政殿大学士。流
言至京师，谓将复辟于镇江。帝趣迎上皇还，而责翛
昭信军节度副使。攸之诛也，御史陈述且行，帝取诏
批其尾曰：‘翛亦然’。于是并诛。”